Source: https://tax-fin-lex.si/Zbirke/SodnaPraksaList?nodeId=b7d5fd79-94a4-4bde-932f-0a802c707f5b
Timestamp: 2019-06-16 15:35:44+00:00

Document:
VS00022074
ZKP člen 35.
krajevna pristojnost - prenos krajevne pristojnosti - pogoji za prenos pristojnosti - drugi tehtni razlogi - običajni kolegialni odnosi - izjema od pravila
V skladu z ustaljeno sodno prakso kolegialni odnosi, ki so običajni med delavci v pravosodju, ne predstavljajo tehtnega razloga v smislu prvega odstavka 35. člena ZKP. Zgolj dejstvo, da je obdolženec predsednik Delovnega sodišča v Mariboru in da postopek zoper njega poteka pred Okrajnim sodiščem v Mariboru, po oceni Vrhovnega sodišča ne zadošča za upravičen dvom v nepristranskost kateregakoli sodnika Okrajnega sodišča v Mariboru kot takšnega, ampak predstavlja neargumentiran subjektiven dvom obdolženčevega zagovornika v nepristranskost sojenja.
VSRS Sklep I Kr 49973/2018
VS00022410
krajevna pristojnost - prenos krajevne pristojnosti - lažja izvedba postopka - navezne okoliščine - procesna ekonomija - največja otrokova korist
Če ima mladoletna oseba v postopku vlogo oškodovanca, sta kraj njenega stalnega prebivališča in okolje, v katerem živi, dejanski okoliščini, ki v znatni meri zmanjšujeta pomen primarnih naveznih okoliščin za določitev krajevne pristojnosti.
VSRS Sklep I Kr 61592/2013
VS00019521
predlog za prenos krajevne pristojnosti - drugi tehtni razlogi - videz nepristranskosti
Argumenti, s katerimi se lahko zahteva izločitev razpravljajoče sodnice, ne morejo biti podlaga za prenos krajevne pristojnosti sodišča.
VSRS Sklep I Kr 13298/2017
VS00020108
ZKP člen 32, 32/7, 35, 35/1.
prenos krajevne pristojnosti - predlog za prenos krajevne pristojnosti - razlog ekonomičnosti - lažja izvedba postopka - subjektivna in objektivna koneksiteta - združitev kazenskih postopkov
Prenos krajevne pristojnosti je smotrn, ko pred več sodišči tečejo postopki za kazniva dejanja, med katerimi obstaja določena zveznost. Predlog lahko poda tudi eno od sodišč, pred katerim teče postopek, z namenom pritegnitve zadev drugih sodišč. Z vidika enotne ocene obdolženčeve kriminalne dejavnosti, potencialno pa tudi zaradi pravilne pravne kvalifikacije, povezane z morebitno uporabo konstrukcije nadaljevanega kaznivega dejanja, je prenos pristojnosti z namenom kasnejše združitve postopkov smotrn.
VSRS Sklep I Kr 10657/2015
VS00020103
ZKP člen 34, 34/1.
krajevna pristojnost - predlog za prenos krajevne pristojnosti - izločitev sodnikov
Na splošni ravni ni mogoče zavzeti stališča, da je pomanjkanje sodnikov (do katerega je prišlo zaradi izločitve), ki so z letnim razporedom določeni za sojenje v kazenskih zadevah na določenem sodišču, mogoče rešiti le s prenosom krajevne pristojnosti na drugo stvarno pristojno sodišče.
VSRS Sklep I Kr 56959/2018
VS00019817
ZKP člen 36, 36/3, 38, 38/1, 456, 456/2.
krajevna pristojnost - spor o krajevni pristojnosti - postopek proti mladoletnikom
V obravnavanem primeru se je postopek proti mladoletnici združil s postopkom zoper polnoletne obdolžence, v kazenski zadevi pa je bil že razpisan predobravnavni narok. Navedeno pomeni, da je tudi predlog za kaznovanje proti mladoletni K. D., enako kot obtožnica zoper polnoletne obdolžence, postal pravnomočen.
VSRS Sklep I Kr 54200/2016
VS00018552
Če obstaja med kaznivimi dejanji določena povezava (subjektivna ali objektivna koneksiteta ali zveznost), sodišče iz razlogov procesne ekonomičnosti praviloma izvede enoten postopek in izda eno samo sodbo. V obeh primerih gre poleg istega obdolženca, za tako tesno povezanost dejanskih stanov, da so v veliki meri podani tudi enaki dokazni predlogi in razlogi ekonomičnosti utemeljujejo predlog za prenos krajevne pristojnosti.
VSRS Sklep I Kr 55/2018
VS00019517
ZP-1 člen 8, 60, 60/2, 77, 77/1, 80, 80/1.. KZ-1 člen 19.
spor o pristojnosti - kraj storitve prekrška - pravna oseba
Kot kraj storitve prekrška pravne osebe se šteje kraj, kjer je prekršek storil neposredni storilec.
VSRS Sklep I Kr 35382/2016
VS00016528
Dejstvo, da je v predmetni kazenski zadevi osumljenec sodnik Višjega sodišča v Ljubljani, utemeljuje zaključek, da so podane okoliščine, ki bi utegnile okrniti videz nepristranskega (poštenega) sojenja pred Višjim sodiščem v Ljubljani, ki je po splošnih pravilih sicer pristojno odločati o vloženi pritožbi.
VSRS Sklep I Kr 44/2018
VS00017477
krajevna pristojnost - prenos krajevne pristojnosti - drugi tehtni razlogi
V vsakem posameznem primeru posebej je treba skrbno presoditi, ali je odnos med zaposlenimi takšne narave in stopnje, da bi utegnil vzbuditi dvom v nepristrankost sojenja na tem sodišču.
VSRS Sklep I Kr 44922/2017
VS00016057
Okoliščina, da je izvenzakonska partnerka obdolženca kot strokovna sodelavka zaposlena na kazenskem oddelku Okrožnega sodišča v Celju, predstavlja tehten razlog za prenos krajevne pristojnosti.
VSRS Sklep I Kr 54941/2013
VS00014108
ZKP člen 35, 35/1, 42, 42/5.
predlog za prenos krajevne pristojnosti - zavrženje predloga - zloraba procesnih pravic - zavlačevanje postopka - analogna uporaba zakona
Vrhovno sodišče lahko tudi brez izrecne pravne podlage obdolženčev predlog zavrže, ker slednji pomeni zlorabo postopkovnih pravic.
VSRS Sklep I Kr 7084/2018
VS00014113
predlog za prenos krajevne pristojnosti - razlog ekonomičnosti - lažja izvedba postopka - bivališče strank in prič na območju drugega sodišča
Pričakovanje, da bi predlagano sodišče lažje izvedlo kazenski postopek, samo po sebi še ne more utemeljevati prenosa krajevne pristojnosti. Izraženo mora biti v tolikšni meri, da razlogi, ki kažejo na večjo ekonomičnost oziroma lažjo izvedbo kazenskega postopka, prevladujejo nad primarnimi naveznimi okoliščinami za določitev krajevne pristojnosti.

References: ZKP 

ZKP 

ZKP 

ZKP 
 sodišče 

ZKP 
 sodišče 
 sodišče